paragraph_text: George Zweig (Moskva, 30. svibnja 1937.), američki fizičar ruskog podrijetla. Diplomirao (1959.) na Michiganskom sveučilištu u Ann Arboru. Za poslijediplomskoga studija u Kalifornijskom tehnološkom institutu Caltech u Pasadeni, neovisno o Murrayu Gell-Mannu, predvidio je (1964.) postojanje subatomskih čestica (poslije nazvanih kvarkovima), što je bitan doprinos glavnoj teoriji moderne fizike. Za razliku od Gell-Manna, smatrao ih je pravim česticama. Bavio se i neurobiologijom te je proučavao pretvorbu zvučnih valova u živčane impulse u unutarnjem uhu. Godine 1975. utvrdio kontinuiranu pretvorbu zvučnih valova. Član Nacionalne akademije znanosti SAD-a od 1996. i Američke akademije umjetnosti i znanosti od 1999.<ref> Zweig, George, "Hrvatska enciklopedija", Leksikografski zavod Miroslav Krleža, www.enciklopedija.hr, 2019.